CELEX: 32007D0264
Language: sl
Date: 2007-04-23 00:00:00
Title: 2007/264/ES: Odločba Komisije z dne 25. aprila 2007 o spremembi Odločbe 2007/30/ES glede prehodnih ukrepov za nekatere mlečne proizvode, pridobljene v Bolgariji (notificirano pod dokumentarno številko C(2007) 1787)( Besedilo velja za EGP).

1.5.2007   
            
            
               SL
            
            
               Uradni list Evropske unije
            
            
               L 114/16
            
         
      ODLOČBA KOMISIJE
   
   z dne 25. aprila 2007
   o spremembi Odločbe 2007/30/ES glede prehodnih ukrepov za nekatere mlečne proizvode, pridobljene v Bolgariji
   (notificirano pod dokumentarno številko C(2007) 1787)
   (Besedilo velja za EGP)
   (2007/264/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Akta o pristopu Bolgarije in Romunije ter zlasti člena 42 Akta,
   ob upoštevanju naslednjega:
   
               (1)
            
            
               Odločba Komisije 2007/30/ES z dne 22. decembra 2006 o določitvi prehodnih ukrepov za trženje nekaterih proizvodov živalskega izvora, pridobljenih v Bolgariji in Romuniji (1), določa nekatere prehodne ukrepe za proizvode živalskega izvora v okviru Uredbe (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (2), ki so bili pridobljeni do 31. decembra 2006 v Bolgariji in Romuniji.
            
         
               (2)
            
            
               Bolgarija je zaprosila za možnost izvoza nekaterih mlečnih proizvodov, pridobljenih v navedeni državi članici pred 31. decembrom 2006, za katere velja Odločba 2007/30/ES, v tretje države.
            
         
               (3)
            
            
               Tej prošnji se lahko ugodi v skladu s pogoji iz člena 12(1) Uredbe Evropskega parlamenta in Sveta (ES) št. 178/2002 (3). V tem okviru je Bolgarija predložila potrebne informacije o strinjanju namembnih držav.
            
         
               (4)
            
            
               Odločbo 2007/30/ES je zato treba ustrezno spremeniti.
            
         
               (5)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   V členu 2(1) Odločbe 2007/30/ES se doda naslednji pododstavek:
   
      „Poleg tega se lahko mlečni proizvodi, pridobljeni v Bolgariji, do 31. decembra 2007 izvažajo v tretje države, pod pogojem da se izvoz opravi v skladu s členom 12 Uredbe (ES) št. 178/2002 Evropskega parlamenta in Sveta (4).
   
   Člen 2
   Ta odločba je naslovljena na države članice.
   
      V Bruslju, 25. aprila 2007
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 8, 13.1.2007, str. 59.
   
      (2)  UL L 139, 30.4.2004, str. 55. Uredba, kakor je bila nazadnje spremenjena z Uredbo Sveta (ES) št. 1791/2006 (UL L 365, 20.12.2006, str. 1).
   
      (3)  UL L 31, 1.2.2002, str. 1.
   
      (4)  UL L 31, 1.2.2002, str. 1.“